**djevojčica sa šibicama**

**H.C. Andersen**

**Pročitajte priču Hansa Kristijana Andersena, i razgovarajte sa djecom o važnim pitanjima. Odaberite neka od pitanja sa liste, ali se portudite da se popnete do najvišeg nivoa.**



**Kako razgovarati sa djecom o priči?**

**Nivo 1: Razumijevanje sadržaja**

* Kako se sada osjećate? Zašto?
* Šta mislite, zašto je djevojčica bila sama napolju, na hladnoći?
* Zašto je palila šibice?
* Kada biste nekom preporučili da pročita ovu priču, šta bi ste rekli, o čemu je u stvari ova priča?

**Nivo 2: Povezivanje sa vlastitim iskustvom djeteta**

* Da li vi poznajete ili ste nekada sreli neko dijete koje živi u sličnim uslovima? Šta ste vidjeli?
* Šta ste pomislili kada biste vidjeli takvo dijete?
* Kako ste se tada osjećali?
* Da li je nekada neko prema vama bio grub? Kako ste se osjećali?

**Nivo 3: Zauzimanje i obrazlaganje stava**

* Šta mislite kako se njen otac brinuo za nju? Šta se dogodilo sa njenom majkom?
* Šta su radili ljudi u kućama, sa druge strane prozora? Da li su oni nešto učinili da joj pomognu?
* Ko je njoj još mogao pomoći?
* Zašto se pojavljuje lik bake – zašto djevojčica baš nju vidi?
* Da li je djevojčica mogla uraditi nešto drugačije?
* Šta biste vi uradili da ste na njenom mjestu?

**Nivo 4: Donošenje odluka i djelovanje**

* Šta mislite, da li djeca trebaju raditi? Zašto ne?
* Šta onda mogu da urade ako su siromašni?
* Kako se osjećaju roditeji koji djeci ne mogu da kupe osnovne stvari, hranu, odjeću?
* Da li mi imamo stvari koje nam ne trebaju ili mislite da kupujemo previše stvari? Kako bismo drugačije mogli utrošiti novac?
* Šta svi možemo uraditi da bi svoj djeci bilo bolje?
* Ko to treba da uradi? Šta biste im poručili?
* Šta mislite da bi toj djeci najviše pomoglo?
* Mislite li da vi nešto možete uraditi? Šta su vaši prijedlozi?